KEMPELEEN SEURAKUNTA JULKINEN PÖYTÄKIRJA 13/2023

Kissaojantie 12, 90450 Kempele KIRKKONEUVOSTO

p. 08-561 4500

s-posti: kempeleen.seurakunta@evl.fi

Aika Torstaina 23.11.2023 klo 17.00 -19.29

Paikka Kokkokankaan seurakuntakeskus, sali, Kissaojantie 12, 90450 Kempele

Kutsutut Hakkarainen Timo kirkkoneuvoston jäsen

 Jarva Taavi kirkkoneuvoston jäsen, vpj. pois 221§

 Kaikkonen Keijo kirkkoneuvoston jäsen

 Kaisto Antti kirkkoneuvoston jäsen, pj. 221 §

 Kumpulainen Rita kirkkoneuvoston jäsen

 Pajula Terttu kirkkoneuvoston jäsen

 Rauma Tuula kirkkoneuvoston jäsen

Sankilampi Sankilampi Johanna kirkkoneuvoston jäsen

 Siniaalto Raija kirkkoneuvoston jäsen

 Juvani Kaisu kirkkovaltuuston pj.

 Äärelä Vesa vs. kirkkoherra, kirkkoneuvoston pj. pois 221 §

 Salo Anneli talousjohtaja, sihteeri 221 §

 Karppinen Tarja sihteeri, pois 221 §

Poissa Paananen Juha kirkkovaltuuston vpj.

 Oikarinen Erja kirkkoneuvoston pj.

Kokouksessa käsitellyt asiat:

[220 §](#_Toc151979197) [Talousarvio vuodelle 2024 sekä toiminta- ja taloussuunnitelmat vuosille 2025-2026 sekä hautainhoitorahaston talousarvio vuodelle 2024 4](#_Toc151979198)

[221 §](#_Toc151979199)  [MAKSETTAVAT SUORITUSLISÄT VUONNA 2024 6](#_Toc151979200)

[222 §](#_Toc151979201)  [HENKILÖSTÖN KOULUTUSSUUNNITELMA VUODELLE 2024 8](#_Toc151979202)

[223 §](#_Toc151979203)  [KIINTEISTÖSIHTEERI ANNA KERÄSEN OPINTOVAPAAHAKEMUS 9](#_Toc151979204)

224 § [TASA-ARVO- JA YHDENVERTAISUUSSUUNNITELMA 11](#_Toc151979206)

[225 §](#_Toc151979207)  [AIKUISTYÖN PERIMÄT MAKSUT VUONNA 2024 12](#_Toc151979208)

226 § [Nuorisotyön PERITTÄVÄT MAKSUT JA PERUUTUSEHDOT SEKÄ maksettavat palkkiot vuonna 2024 13](#_Toc151979209)

[227 §](#_Toc151979210) [Varhaiskasvatuksen maksettavat palkkiot JA perittävät maksut vuonna 2024 14](#_Toc151979211)

228 § [SEURAKUNTALAISALOITE: RAUHAN TERVEHDYS -LEHDEN TILAAMINEN 15](#_Toc151979212)

[229 §](#_Toc151979213) [ALOITE: SEURAKUNNAN TAPAHTUMIEN ETÄYHTEYSMAHDOLLISUUKSIEN LISÄÄMINEN 17](#_Toc151979214)

[230 §](#_Toc151979215) [ALOITE: SIDONNAISUUSILMOITUKSET 19](#_Toc151979216)

[231 §](#_Toc151979217) [SEURAKUNNAN JA PARTION TAUSTAYHTEISTYÖSOPIMUS 21](#_Toc151979218)

[232 §](#_Toc151979219) [Forum24 -lehden tarjous vuodelle 2024 22](#_Toc151979220)

[233 §](#_Toc151979221) [234 §](#_Toc151979222) [maksamatta jätettyjen saatavien kirjaaminen luottotappioiksi 25](#_Toc151979223)

[235 §](#_Toc151979224) [EI-JULKINEN HANKINTA-ASIA: HALLINNON JA TALOUDEN TARKASTUSPALVELUT 2023-2026 26](#_Toc151979225)

[236 §](#_Toc151979226) [seurakunnan omistamien maa-alueiden jatkokehittäminen 27](#_Toc151979227)

[237 §](#_Toc151979228) [Poistolaskenta: vainajien säilytyskYLMIÖhankinta 28](#_Toc151979229)

[238 §](#_Toc151979230) [Poistolaskenta: tupla-aittavaunu 30](#_Toc151979231)

[239 §](#_Toc151979232) [Poistolaskenta: leirikeskuksen kärrysauna 32](#_Toc151979233)

240 § [KESKUSTAN SEURAKUNTAKESKUKSEN KÄYTÖN PÄÄTTYMINEN 31.12.2023 33](#_Toc151979234)

[241 §](#_Toc151979235) [KOKKOKANKAAN SEURAKUNTAKESKUKSEN KIINTEISTÖKATSELMUS 36](#_Toc151979236)

[242 §](#_Toc151979237) [LEIRIKESKUKSEN VARASTOKÄYTÖSSÄ OLLEIDEN RAKENNUSTEN PURKAMINEN 38](#_Toc151979238)

ALKUHARTAUS Laulettiin virsi 443: 1,2,4. Vs. kirkkoherra luki valvomisen sunnuntain tekstiä viime pyhältä sekä psalmitekstiä.

215 §

KOKOuksen avaus

Puheenjohtaja avasi kokouksen.

216 §

kokouksen laillisuus

**Esitys:** Todetaan, että kirkkoneuvoston kokous on KJ 3:34 §:n mukaan laillisesti koolle kutsuttu. Kutsu kokoukseen on vielä voimassa olevan kirkkoneuvoston ohjesäännön 5 §:n mukaan toimitettava viimeistään viisi päivää ennen kokousta. Kutsu on lähetetty sähköpostitse 16.11.2023 kirkkoneuvoston jäsenille sekä kirkkovaltuuston puheenjohtajistolle.

**Päätös:** todettiin.

 **Muutoksenhaku:**

Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:2).

 **Toimeenpano**: ei erillistä toimeenpanoa.

217 §

kokouksen päätösvaltaisuus

**Esitys:** Todetaan, että kirkkoneuvoston kokous on KL 10:15 §:n mukaan päätösvaltainen. Kokous on päätösvaltainen, kun enemmän kuin puolet jäsenistä on paikalla.

**Päätös:** todettiin kokouksen olevan päätösvaltaisen.

**Muutoksenhaku:**

Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:2).

**Toimeenpano:** ei erillistä toimeenpanoa.

218 §

pöytäkirjan tarkastajien valinta ja pöytäkirjan nähtävilläpito

**Esitys:** Kirkkoneuvosto valitsee kaksi pöytäkirjan tarkastajaa, jotka tarvittaessa toimivat myös ääntenlaskijoina. Pöytäkirja pidetään yleisesti nähtävänä Kempeleen seurakunnan kirkkoherranvirastossa ja nettisivuilla ajalla 30.11.-22.12.2023.

**Päätös:** Pöytäkirjan tarkastajiksi, jotka tarvittaessa toimivat ääntenlaskijoina, valittiin JohannaSankilampi ja Raija Siniaalto. Pöytäkirja päätettiin pitää yleisesti nähtävänä Kempeleen seurakunnan kirkkoherranvirastossa ja nettisivuilla ajalla 28.11.-20.12.2023.

219 §

# työjärjestyksen hyväksyminen

Kirkkoneuvosto hyväksyy esityslistan mukaisen

työjärjestyksen.

**Päätös:** hyväksyttiin.

# 220 §

# Talousarvio vuodelle 2024 sekä toiminta- ja taloussuunnitelmat vuosille 2025-2026 sekä hautainhoitorahaston talousarvio vuodelle 2024, liite 2

valmistelija: talousjohtaja

Vuoden 2024 talousarvion toimintatuotot ovat 182 754euroa (v. 2023: 190 110 €) ja toimintakulut 3 792 380 euroa (v. 2022: 3 546 303€), jolloin toimintakate on – 3 609 626 euroa (v. 2022: -3 356 193 €). Toimintakuluissa on huomioitu myös tarve vuokratilojen käyttöön seurakunnan toiminnassa.

Kirkollisverojen määräksi on vuoden 2024 osalta arvioitu 4 400 000 euroa. Arvio perustuu kirkkohallituksen FCG Finnish Consulting Group Oy:ltä tilaamaan verotuloennakointiin, jonka seurakuntakohtainen kehitysarvio on julkaistu 31.8.2023. Tähän kehitysarvioon on kuitenkin varovaisuuden periaatetta noudattaen tehty 2 %-yks. suuruinen vähennys vuoden 2024 osalta, 3 %-yks. suuruinen vähennys vuoden 2025 osalta ja 4 %-yks. suuruinen vähennys vuoden 2026 osalta.

Seurakunnallemme maksettavaksi valtionrahoitusosuudeksi hautaustoimen, väestökirjanpitotehtävien sekä kulttuurihistoriallisesti arvokkaiden rakennusten ja irtaimiston ylläpitoon on arvioitu 393 000 euroa eli 20,40 €/kunnan jäsen (v. 2023: 387 550 € eli 20,27 €/kunnan jäsen).

Tilikauden aikaisten suunnitelman mukaisten poistojen määrä on 507 224 euroa (vuonna 2023: 295 000 €).

Seurakuntamme verotuskustannusosuudeksi on arvioitu 60 500 euroa (v. 2023: 54 526 €).

Seurakunnat maksavat kirkon keskusrahastolle kirkollisverotulojen perusteella laskettavia maksuja. Näitä ovat keskusrahastomaksu kirkon yhteisen toiminnan rahoittamiseksi ja eläkerahastomaksu eläkerahaston kartuttamiseksi. Maksut perustuvat Kirkkolakiin ja kirkolliskokouksen vuosittain marraskuussa tekemiin päätöksiin.

Kirkon keskusrahastomaksun suuruudeksi on vahvistettu 6,5 prosenttia seurakunnan laskennallisen kirkollisveron määrästä. Seurakuntamme keskusrahastomaksun suuruudeksi on arvioitu 166 000 euroa (v. 2023: 161 496 €).

Kirkollisveron perusteella määräytyvän eläkerahastomaksun suuruus on 5 %. Eläkerahastomaksun suuruudeksi on näin arvioitu 185 000 euroa (v. 2023: 180 131 €).

Kirkon 1.3.2023 voimaan tullut virka- ja työehtosopimus (KirVESTES) on voimassa 28.2.2025 saakka. Sopimuskausi on 24 kuukautta. Vuoden 2024 palkantarkistukset tulevat voimaan 1.2.2024 ja ovat 2,5 %, jollei aiemman sopimuksen perusteella käynnistetty kirkon palkkakilpailukyvyn tarkastelu johda siihen, että palkoista sovitaan toisin.

Talousarviossa seurakunnan vuoden 2024 vuosikate on 532 124 euroa ja tilikausi on arvioitu 24 900 euroa ylijäämäiseksi.

Vuoden 2024 investointiosaan on varattu 500 000 €, josta 215 000 € on varattu käytettäväksi Pyhän Kolminaisuuden kirkon ulkopuolisiin korjauksiin kuten esim. vesikaton ja lasikaton korjaukseen, katon konesaumapeltien maalaukseen ja yläpohjan lisälämmöneristämiseen. Pappilan piha-aluetöiden loppuunsaattamiseen on varattu 135 000 €. Kirkonmäen vaiheen 1 osalta on varattu 100 000 € hankkeen ohjausryhmän hyväksymiin lisätyöosuuksiin, joita Vanhan kirkon osalta ovat invaluiskan ja urkujen huoltotason rakentaminen, aidan rakentaminen kirkon taakse, kirkon vesikourut, kirkon etuosan äänentoiston ja valaistuksen parantaminen sekä uusien kasteluvesiastioiden hankkiminen hautausmaalle. Kokkokankaan hautausmaan laajennuksen sekä Kokkokankaan vainajien säilytystilan hankesuunnitelma- ja toteutusvaiheen jatkosuunnitteluun on varattu yhteensä 50 000 €.

Kirkkovaltuuston vuonna 2023 päättämästä 2 milj. euron investointilainasta on nostamatta 1 654 333 euroa. Vuoden 2024 investointilainojen korkokuluihin on varattu 240 000 € ja lyhennyksiä maksetaan 475 632 €. Seurakunnan tulorahoitus kattaa nämä osuudet.

Hautainhoitorahaston vuoden 2024 talousarvion toimintatuottojen määräksi on arvioitu 16 500 euroa, samoin kuin toimintakulujen.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: kasvatuksen työalojen toiminta- ja taloussuunnitelmat mahdollistavat monipuolista toimintaa, laadukkaita kohtaamisia ja paljon erilaisia osallistumismahdollisuuksia lapsille, nuorille ja lapsiperheille. Seurakunta tavoittaa lähes koko Kempeleen rippikouluikäluokan, jonka koko vuonna 2024 on 309 nuorta. Kerhonojaaja-, isos- ja kesäkerhotoiminta on useimmalle nuorelle heidän ensimmäinen työpaikkansa. Pappilan kautta seurakuntamme on saanut lisää lapsi-, nuoriso- ja perhetyöhön kohdennettuja toimintatiloja. Kiinteistömme, piha-alueemme ja hautausmaa-alueemme suunnitellaan, toteutetaan ja ylläpidetään niin, että ne olisivat mahdollisimman esteettömiä eri ikäisille käyttäjäryhmille.

 **Esitys** (talousjohtaja):

Kirkkoneuvosto hyväksyy vuoden 2024 talousarvioehdotuksen sekä vuosien 2025–2026 toiminta- ja taloussuunnitelman sekä hautainhoitorahaston talousarvion liitteen mukaisena kirkkovaltuustolle esitettäväksi.

**Päätös** (kirkkoneuvosto): hyväksyttiin.

 **Muutoksenhaku:**

 Tähän päätökseen ei kirkkolain (652/2023) 12 luvun 4 §:n mukaan saa tehdä

 kirkollisvalitusta eikä oikeudenkäynnistä hallintoasioissa annetun lain (808/2019) 2

 luvun 6 §:n 2 momentin nojalla hallintovalitusta, koska päätös koskee vain

 valmistelua tai täytäntöönpanoa.

**Toimeenpano:** viedään kirkkovaltuuston 7.12.2023 asialistalle.

# 221 §

# MAKSETTAVAT SUORITUSLISÄT VUONNA 2024, ei-julkinen liite 3 (JulkL 621/1999 § 24)

valmistelija: talousjohtaja

Viranhaltijalle/työntekijälle voidaan maksaa euromääräistä suorituslisää viranhaltijan/työntekijän työsuorituksen perusteella. Työnantaja päättää suorituslisän arviointiperusteet sisältävästä järjestelmästä (Kn 213.§/2022), lisään osoitettavista varoista, suorituslisän euromäärästä ja siitä, kenelle suorituslisää maksetaan.

Suorituslisä on osa kannustavaa palkkausta, jolla pyritään parantamaan tuloksellisuutta ja johtamaan työntekijöiden työsuoritusta. Parhaimmillaan sillä palkitaan tavoitteiden suuntaisesta toiminnasta, johon työntekijällä on mahdollisuus vaikuttaa omin toimin (KirVESTES 2023-2025).

Suorituslisän arviointiperusteena ovat arviointikriteerit ja suoritustasot. Työnantaja arvioi viranhaltijan/työntekijän työsuoritusta arviointijakson päätyttyä. Arviointijakso on pääsääntöisesti yksi vuosi. Myös vuotta lyhyemmät, kuitenkin vähintään neljän kuukauden pituiset määräaikaiset palvelussuhteet ovat suorituslisäjärjestelmän piirissä. Työntekijälle annetaan palaute arvioinnista. Arviointi ja siitä annettava palaute kohdistuu aina henkilön työsuoritukseen, ei henkilöön itseensä.

Viranhaltijalle/työntekijälle maksettavasta suorituslisästä tehdään päätös arviointijakson päätyttyä. Suorituslisää maksetaan arviointijaksoa seuraavan kalenterivuoden ajan maksettavan kuukausipalkan yhteydessä. Arviointijaksoa lyhyemmässä, mutta vähintään 4 kuukautta kestävässä määräaikaisessa palvelussuhteessa suorituslisä maksetaan kertakorvauksena palvelussuhteen päättyessä.

Seurakunta vahvistaa käyttävänsä suorituslisiin Kirkon virka- ja työehtosopimuksen 26 §:n mukaisen vähintään 1,1 %:n osuuden yleisen palkkausjärjestelmän piirissä olevan henkilöstön peruspalkkojen yhteismäärästä. Laskennan perusteena oleva palkkasumma vuonna 2024 on

1 112 525 €, jolloin vähimmäissuorituslisäosuuden suuruus vuoden 2024 osalta on 12 238 €.

Suorituslisän arviointiperusteina on käytetty kolmea arviointikriteeriä ja kolmea suoritustasoa (Kn 213.§/2022).

Maksettavien suorituslisäosuuksien (taso 3) määrä vuonna 2024 on yhteensä 22 kpl ja suorituslisäkuukausien yhteismäärä vuoden aikana on 239,5 kuukautta. Määrä sisältää sekä toistaiseksi voimassa olevassa että määräaikaisessa palvelussuhteessa olevien työntekijöiden suorituslisäkuukausia.

LAVA Asiakohdalla ei ole kirkkojärjestyksen 23 luvun 3 §:ssä tarkoitettuja lapsivaikutuksia.

**Esitys** (vs. kirkkoherra ja talousjohtaja):

Kirkkoneuvosto

1. vahvistaa vuonna 2024 maksettavien suorituslisien yhteismääräksi

12 454 €, jolloin maksettavien suorituslisien yhteismäärä on noin 1,119 % yleisen palkkausjärjestelmän piirissä olevan henkilöstön peruspalkkojen yhteismäärästä.

1. päättää, että suorituslisä maksetaan suoritustasosta 3.
2. päättää, että suorituslisien euromäärät ovat:

|  |  |  |
| --- | --- | --- |
| työssä suoriutuminen | taso 3 | 52 €/kk |
| työn tuloksellisuus | taso 3 | 52 €/kk |
| toimintaympäristön hallinta | taso 3 | 52 €/kk |

4) vahvistaa suorituslisien saajat kokouksessa esitettävän ei-julkisen liitteen mukaisesti.

**Päätös:** hyväksyttiin esityksen mukaan.

**Merk.** pykälän käsittelyn ja päätöksenteon ajan klo 17.56–18.17 puheenjohtajana toimi Antti Kaisto ja sihteerinä Anneli Salo. Kokouksesta olivat kyseisen ajan poissa asianosaisjäävit Tarja Karppinen, Vesa Äärelä ja Taavi Jarva.

**Muutoksenhaku:** Tähän pykälään ei saa hakea muutosta: Laki evankelisluterilaisen kirkon virkaehtosopimuksista 20.12.1974/968 perusteella.

**Toimeenpano:** otepöytäkirja taloussihteeri Nylanderille suorituslisien maksua varten.

# 222 §

# HENKILÖSTÖN KOULUTUSSUUNNITELMA VUODELLE 2024, LIITE 4

valmistelija: vt. kirkkoherra

Seurakunnan on laadittava Kirkon henkilöstön ammatillisen osaamisen kehittämissopimuksessa edellytetty koulutussuunnitelma, jos sen henkilöstön lukumäärä on säännöllisesti vähintään 20. Sen mukaan työntekijöille tarjotaan suunnitelmallista koulutusta, joka on tarpeen työntekijöiden ammatillisen osaamisen ylläpitämiseksi ja kehittämiseksi vastaamaan työn ja työtehtävien asettamia vaatimuksia ja ennakoitavissa olevia muuttuvia osaamistarpeita. (KirVesTes Liite 12 § 1).

Työnantajan laatiman koulutussuunnitelman tulee sisältää:

1) arvio koko henkilöstön ammatillisesta osaamisesta;

2) arvio ammatillisen osaamisen vaatimuksissa tapahtuvista muutoksista:

3) arvioon perustuva suunnitelma henkilöstöryhmittäin;

4) yleiset periaatteet, joilla pyritään ylläpitämään työkyvyttömyysuhan alaisten ja ikääntyneiden työntekijöiden työkykyä;

5) yleiset periaatteet, joilla pyritään ylläpitämään työkyvyttömyysuhan alaisten työntekijöiden työmarkkinakelpoisuutta (KirVesTes Liite 12 § 2)

Kempeleen seurakunnassa on laadittu vuodelle 2023 henkilöstön koulutussuunnitelma perusteluineen ja kustannusarvioineen henkilöstöryhmittäin (liite). Ajankohtaiskoulutuksia varten on henkilöstöhallinnon kustannuspaikalle varattu tulevalle vuodelle määräraha työyhteisön ajankohtaiskoulutuksia varten.

LAVA Asiakohdalla on kirkkojärjestyksen 23 luvun 3 § tarkoitettuja lapsivaikutuksia. Kehittämissuunnitelmalla vaikutetaan lasten ja nuorten kanssa toimivien työntekijöiden osaamiseen.

**Esitys** (vs. khra): Kirkkoneuvosto:

1. hyväksyy henkilöstön kehittämissuunnitelman (liite 4);

2. valtuuttaa kirkkoherran ja talousjohtajan tekemään ja hyväksymään työalojensa mahdolliset muutokset. Päätökset tuodaan kirkkoneuvostolle viranhaltijapäätöksinä tiedoksi.

**Päätös**: hyväksyttiin.

**Muutoksenhaku**: Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 24:3).

**Toimeenpano**: otepöytäkirja vt. kirkkoherra ja talousjohtaja

223 §

KIINTEISTÖSIHTEERI ANNA KERÄSEN OPINTOVAPAAHAKEMUS, LIITE 5

valmistelija: talousjohtaja

Kiinteistösihteeri Anna Keränen hakee opintovapaata ajalle 2.1-31.12.2024, liite 1. Opintovapaan myöntäminen kuuluu kirkkoneuvoston ohjesäännön mukaisesti kirkkoneuvoston päätäntävaltaan.

Opintovapaan myöntäminen, opintovapaalaki 273/1979:

*Opintovapaalla työntekijä on vapautettu työstään koulutusta tai opiskelua varten. Oikeus opintovapaaseen perustuu opintovapaalakiin. Lakia sovelletaan sekä virka- että työsuhteessa.*

*Työntekijällä on oikeus saada opintovapaata enintään kaksi vuotta viiden vuoden aikana, mikäli palvelussuhde samaan työnantajaan on kestänyt yhdessä tai useammassa jaksossa vähintään vuoden.*

Anna Keräsen palvelussuhde Kempeleen seurakuntaan on alkanut 7.1.2020. Hänelle on aiemmin myönnetty opintovapaata ajalle 12.1-19.5.2023 (Kn 8.12.2022/ § 240) ja ajalle 1.9-15.12.2023 (Kn 7.9.2023/§ 179).

*Opiskelussa huomioitavat seikat:*

* *työntekijä voi vapaasti valita, mitä opiskelee*
* *opiskelun ei tarvitse liittyä työnantajan toimintaan*
* *opiskelun pitää olla julkisen valvonnan alaista (myös ulkomailla tapahtuvissa opinnoissa)*
* *opiskelu voi tietyin edellytyksin olla myös ammattiyhdistyskoulutusta*
* *oppisopimuskoulutuksessa olevalla ei ole oikeutta opintovapaaseen.*

*Opintovapaan voi käyttää yhdessä tai useammassa jaksossa.*

*Työnantaja voi siirtää opintovapaata, jos opintovapaan myöntäminen hakemuksessa tarkoitettuna aikana tuottaisi tuntuvaa haittaa työnantajan toiminnalle. Opintovapaata voi tässä tilanteessa siirtää enintään kuusi kuukautta. Mikäli kyseessä on harvemmin kuin kuuden kuukauden välein toistuva koulutus, työnantaja voi siirtää opintovapaan alkua enintään seuraavan koulutusjakson alkamiseen.*

*Opintovapaa perustuu aina työntekijän hakemukseen. Hakemus on tehtävä työnantajalle kirjallisesti vähintään 45 päivää ennen opintojen alkamista, jos opintovapaata haetaan yli viisi työpäivää.*

*Opintovapaahakemuksessa on mainittava:*

* *opintojen ja opintovapaan alkamis- ja päättymisajankohta*
* *koulutuksen ja opiskelun muoto ja tavoite*
* *onko kyseessä aiemmalla opintovapaalla aloitetun koulutuksen tai opiskelun loppuunsaattaminen*
* *oppilaitos tai muu koulutuksen tai opetuksen järjestäjä*
* *päätoimisessa itseopiskelussa opintoja ohjaavan opettajan ja opiskelijan hyväksymä opintosuunnitelma, josta ilmenee aiottu tutkinto tai opinnäyte ja sen edellyttämä opiskeluaika.*

Anna Keränen on luvannut toimittaa edellä mainitut tarkentavat tiedot niin pian kuin se käytännössä on mahdollista.

*Työnantajan tulee kirjallisesti ilmoittaa ratkaisustaan vähintään 15 kalenteripäivää ennen opintojen alkamista, kun opintovapaata on haettu yli 5 työpäivää.*

Kiinteistösihteeri Anna Keräsen lähiesihenkilö palveluesimies Pasi Jarva ja esihenkilö talousjohtaja Anneli Salo puoltavat opintovapaan myöntämistä työntekijän hakemalle ajalle.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (talousjohtaja):

Kirkkoneuvosto myöntää kiinteistösihteeri Anna Keräselle kokoaikaisen opintovapaan ajalle 2.1 – 31.12.2024.

**Päätös:** hyväksyttiin.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:1).

**Toimeenpano:** otepöytäkirja Anna Keräselle, lähiesihenkilö Pasi Jarvalle ja talousjohtajalle.

# 224 §

# TASA-ARVO- JA YHDENVERTAISUUSSUUNNITELMA, LIITE 6

valmistelija: vt. kirkkoherra Oikarinen

Yhdenvertaisuus- ja tasa-arvolait uudistettiin Suomessa vuoden 2015 alussa. Yhdenvertaisuuslain tarkoituksena on estää syrjintää ja turvata kaikille yhtäläiseen ihmisarvoon perustuva tasa-arvoinen kohtelu ja mahdollisuudet. Tasa-arvolaki kieltää sukupuoleen perustuvan syrjinnän.

Yhdenvertaisuuslaki sisältää sekä syrjinnän kiellon että viranomaisille suunnatun velvoitteen edistää yhdenvertaisuutta. Yhdenvertaisuuslain velvoite koskee tasa-arvolain tavoin viranomaisia, koulutuksen järjestäjiä ja oppilaitoksia sekä työnantajia.

Yhteisöillä on velvollisuus laatia suunnitelma yhdenvertaisuuden edistämiseksi. Tavoitteena on edistää yhdenvertaisuutta etnisen alkuperän, iän, kansallisuuden, kielen, uskonnon, vakaumuksen, mielipiteen, poliittisen toiminnan, ammattiyhdistystoiminnan, terveydentilan, vammaisuuden, seksuaalisen suuntautumisen ja muun henkilöön liittyvän syyn suhteen.

Yhdenvertaisuussuunnitelman voi tehdä omana erillisenä suunnitelmanaan tai sen voi yhdistää esimerkiksi tasa-arvosuunnitelmaan. Kummassakin on kyse syrjinnän ennaltaehkäisemisestä sekä tasa-arvoisen ja yhdenvertaisen työyhteisön kehittämisestä. Kempeleen seurakunnassa yhdenvertaisuussuunnitelma ja tasa-arvosuunnitelma on muodostettu yhdeksi suunnitelmaksi.

Tasa-arvo, yhdenvertaisuus ja syrjimättömyys ovat keskeisiä arvoja Kempeleen seurakunnan henkilöstöpolitiikassa. Epäasialliseen käytökseen puututaan, ja työyhteisölle on luotu ”Tuloksellisen yhteistyön suuntaviivat” -ohjeistus. Henkilöstöltä tulevat havainnot ja palautteet käsitellään yhteistyötoimikunnassa ja huomioidaan seuraavan tasa-arvo- ja yhdenvertaisuussuunnitelman tekemisen yhteydessä.

LAVA Asiakohdalla on kirkkojärjestyksen 23 luvun 3 § tarkoitettuja lapsivaikutuksia. Tasa-arvo- ja yhdenvertaisuussuunnitelma vaikuttaa välillisesti seurakunnan toiminnan piirissä oleviin lapsiin ja nuoriin kertomalla seurakunnan henkilöstöpolitiikan arvoista.

**Esitys** (vs. khra): Kirkkoneuvosto hyväksyy liitteenä olevan tasa-arvo- ja yhdenvertaisuussuunnitelman (liite 6).

**Päätös:** hyväksyttiin.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 24:3).

**Toimeenpano:** otepöytäkirja vt. kirkkoherra ja talousjohtaja, työsuojeluvaltuutettu ja luottamusmiehet.

225 §

AIKUISTYÖN PERIMÄT MAKSUT VUONNA 2024, LIITe 7: 1–2

valmistelija: yleisen seurakuntatyön lähiesihenkilö Äärelä ja talousjohtaja

Aikuistyön työalat esittävät kirkkoneuvostolle hyväksyttäväksi liitteen mukaiset vuonna 2024 perittävät maksut ja peruutusehdot.

Vuoden 2024 osalta esitetään lähetystyön retkiä koskevaksi omakustannusosuudeksi 80 % aiemman 75 %:n sijasta. Uusi prosenttiosuus on tällöin samassa linjassa vt. kirkkoherran ja talousjohtajan kaikille seurakunnan työaloille aiemmin vuoden 2024 osalta linjaaman vastaavien aikuisten matkojen omavastuuosuuksien osalta.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (talousjohtaja):

Kirkkoneuvosto hyväksyy aikuistyön työalojen esittämät vuonna 2024 perittävät maksut ja niihin liittyvät peruutusehdot.

**Päätös:** hyväksyttiin.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:1).

**Toimeenpano:** otepöytäkirja yleisen seurakuntatyön lähiesihenkilö Äärelälle, tiedotussihteeri Karvoselle ja taloussihteeri Nylanderille.

226 §

# Nuorisotyön PERITTÄVÄT MAKSUT JA PERUUTUSEHDOT SEKÄ maksettavat palkkiot vuonna 2024, LIITTEET 8:1-3

valmistelija: nuorisotyön lähiesihenkilö Pisilä ja talousjohtaja

Nuorisotyön työalat esittävät kirkkoneuvostolle hyväksyttäväksi liitteen mukaiset vuonna 2024 perittävät maksut, niihin liittyvät peruutusehdot sekä maksettavat palkkiot.

Muutoksena vuoden 2024 maksettavien palkkioiden osaan esitetään

* rippileirin yövalvojan palkkion korottamista 55 €:sta /yö 80 €:on /yö ja konfirmaatiopäivästä yövalvojalle maksettavan palkkion korottamista 30 €:sta /konfirmaatiopäivä 40 €:on /konfirmaatiopäivä. Korotuksen perusteena on täysi-ikäisten yövalvojien parempi sitouttaminen/sitoutuminen tehtävään.

Lisäyksenä vuoden 2024 maksettavien palkkioiden osaan esitetään

* yökahvilatyöntekijälle, joka on täysi-ikäinen, vastuullinen aikuinen ja joka korvaa seurakunnan varsinainen työntekijän sairaustapauksissa maksettavaksi 60 €/ilta. Ensisijainen korvaaja on nuorisotyön tiimin toinen työntekijä mutta aina ei korvaajan löytyminen omasta tiimistä ole mahdollista.

Kaikkien viikoittaisten nuorisotyön kerhojen esitetään edelleen olevan osallistujille maksuttomia.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: palkkiot mahdollistavat nuorten ja nuorten aikuisten työllistämistä nuorisotyön eri työtehtäviin. Perittävillä maksuilla katetaan osa rippikoulutyön elintarvike- ja kuljetuskustannuksista sekä osa nuorisotyön leirien ja retkien kokonaiskustannuksista.

**Esitys** (talousjohtaja):

Kirkkoneuvosto hyväksyy nuorisotyön työalojen esittämät vuonna 2024 maksettavat palkkiot, perittävät maksut ja niihin liittyvät peruutusehdot.

**Päätös:** hyväksyttiin.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:1).

**Toimeenpano:** otepöytäkirja nuorisotyön lähiesihenkilö Pisilälle, tiedotussihteeri Karvoselle ja taloussihteeri Nylanderille.

# 227 §

# Varhaiskasvatuksen maksettavat palkkiot JA perittävät maksut vuonna 2024, LIITe 9:1-2

valmistelija: varhaiskasvatuksen lähiesihenkilö Helenius ja talousjohtaja

Varhaiskasvatuksen työalat esittävät kirkkoneuvostolle hyväksyttäväksi liitteen mukaiset vuonna 2024 maksettavat palkkiot ja perittävät maksut.

Esitettävät muutokset: kesätoimintaisoselle maksettavaa palkkiota ehdotetaan korotettavaksi 17 eurosta/päivä 20 euroon/päivä.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: maksettavat palkkiot käytetään nuorten kesätyöllistämiseen varhaiskasvatuksen järjestämän kesätoiminnan kautta.

**Esitys** (talousjohtaja):

Kirkkoneuvosto hyväksyy varhaiskasvatuksen työalojen esittämät vuonna 2024 perittävät maksut ja maksettavat palkkiot.

**Päätös:** hyväksyttiin.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:1).

**Toimeenpano:** otepöytäkirja varhaiskasvatuksen lähiesihenkilö Heleniukselle, tiedotussihteeri Karvoselle ja taloussihteeri Nylanderille.

228 §

SEURAKUNTALAISALOITE: RAUHAN TERVEHDYS -LEHDEN TILAAMINEN, LIITE 10

valmistelija: talousjohtaja

Seurakunnalle on 12.1.2023 jätetty aloite, joka alkaa sanoilla: ”Me seurakuntalaiset esitämme, että Kempeleen seurakunta alkaa tilaamaan Rauhan Tervehdys -lehteä seurakuntalaisten koteihin.” Aloitteen on allekirjoittanut 21 henkilöä, lisäksi aloitteessa viitataan nettiadressiin, jonka on 13.11.2023 mennessä allekirjoittanut 36 henkilöä. Aloitteen ensimmäinen allekirjoittaja on Kerttu Hannila.

Aloite sisältönsä (seurakunnan viestintä) perusteella kuuluu kirkkoherran vastuulle. Vt. kirkkoherra Erja Oikarinen on kuitenkin esteellinen käsittelemään aloitetta, koska hän on Rauhan Tervehdys ry:n hallituksen puheenjohtaja. Edellä mainitulla perusteella kirkkoneuvosto on antanut aloitteeseen liittyvän valmistelutyön talousjohtajan tehtäväksi (Kn 1/2023 § 8).

Kirkkovaltuusto on kokouksessaan 7.10.2021/§ 30 hyväksynyt seurakuntamme voimassa olevan Lähellä Sinua -strategian, joka ulottuu vuoteen 2026 ja jossa yhtenä strategiakaudelle valittuna painopisteenä on **”Viestintämme on aktiivista”.**

Painopistettä on strategiassa avattu tarkemmin seuraavasti:

* **Viestintästrategia ohjaa käytännön toteutusta**.
* Viestintää tehdään monilla eri kanavilla kohderyhmät huomioiden.
* Viestintä sisältää sekä tietoa että sanomaa.
* Henkilö näkyy viestinnässä, jokainen viestii omalla persoonallaan, tiedostaa oman roolinsa, vastuunsa ja tekemisensä.
* Viestintä on ajantasaista.
	+ Tunnistetut ilmiöt:
		- digitalisaatio

Koska seurakunnalla ei ole olemassa olevaa viestintästrategiaa, on kirkkoneuvosto kokouksessaan 28.4.2022/ § 64 valinnut tätä valmistelua varten viestintästrategiaryhmän. Vt. kirkkoherra Erja Oikarinen on avannut pykälän esittelyosassa asiaa seuraavasti:

”*Lähellä Sinua -strategian toteutumiseen liittyy alastrategioita, joissa määritellään ko. toimialan strategiset linjaukset kuluvalla strategiakaudella. Yhtenä alastrategiana on viestintästrategian valmistaminen kuluvalle kaudelle. Viestintästrategian valmistelutyötä varten tarvitaan viestintästrategiaryhmä. Ryhmään on hyvä kuulua työalan johto sekä luottamushenkilöjohto. Viestintästrategiatyöryhmän tehtävänä on valmistella kirkkoneuvoston hyväksyttäväksi Kempeleen seurakunnan viestintästrategia vuoteen 2026.”*

Seurakunnan talousarvioehdotus vuodelle 2024 on nyt valmistunut ja siirtymässä hallinnon käsittelyyn.

Tämän talousarvioehdotuksen Tiedotuksen ja viestinnän toimintasuunnitelmassa on kerrottu, että ”*Viestintästrategian tarkentaminen on toteutettu syksyllä 2023 ja se viedään hyväksyttäväksi lähitulevaisuudessa*.”

Tiedotuksen ja viestinnän talousarviomääräehdotus vuodelle 2024 on yhteensä 193 625 €, pitäen sisällään vuoden 2024 loppuun asti voimassa olevan monikanavaisen seurakuntaviestintäsopimuksen Kaleva Median kanssa.

Viestintästrategiavalmistelutyön ollessa vielä kesken, nykyisen seurakuntaviestintäsopimuksen ollessa vielä voimassa ja seurakunnan vuoden 2024 talousarvion siirtyessä nyt hallintomme käsittelyyn niin ehdotukseni kirkkoneuvoston määrittelemänä aloitteen valmistelijana on, että aloitteen vaihetilanne annetaan kirkkovaltuustolle tiedoksi ja pyydetään lupa aloitteen jatkovalmistelua varten vuodelle 2024.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (talousjohtaja):

Kirkkoneuvosto

1. hyväksyy annetun selvityksen ja ehdotetut jatkotoimenpiteet,
2. antaa aloitteen vaihetilanteen kirkkovaltuustolle tiedoksi ja
3. esittää kirkkovaltuustolle, että kirkkovaltuusto valtuuttaa kirkkoneuvoston jatkamaan aloitteen valmistelua edelleen vuoden 2024 aikana.

**Päätös:** hyväksyttiin.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** viedään kirkkovaltuuston 7.12.2023 asialistalle. Otepöytäkirja kirkkovaltuuston kokouksen jälkeen talousjohtajalle.

# 229 §

# ALOITE: SEURAKUNNAN TAPAHTUMIEN ETÄYHTEYSMAHDOLLISUUKSIEN LISÄÄMINEN, LIITE 11

valmistelija: vt. kirkkoherra Oikarinen

Kirkkoneuvosto otti kokouksessaan 3/2023 (23.2.2023) vastaan seura-kuntalaisaloitteen, joka koski seurakunnan tapahtumien etäyhteysmahdollisuuksien lisäämistä. Seurakuntalainen nostaa esimerkiksi naisten ja miesten raamattupiiriin osallistumisen, edes kuulolla ollen, vaikkapa tietokoneella olevan Netmeeting-ohjelmiston avulla toteutettuna.

Etäyhteydet, kuten nettiradio, striimaus ja Teamskokoukset ovat hyvä mahdollisuus vahvistaa osallisuutta ja yhdenvertaisuutta seurakuntalaisina. Tällä hetkellä seurakunnan pääjumalanpalvelus lähetetään nettiradiossa ja striimataan. Striimaamista käytetään myös joissakin tapahtumissa. Paastonajan raamattuluennot nauhoitetaan äänitteeksi. Vuorovaikutteinen live-osallistuminen etäyhteyksien kautta on tällä hetkellä ollut mahdollista muutamissa lähetystyön tapahtumissa.

Seurakunnan yleisen seurakuntatyön tiimissä on pohdittu toimintojen avaamista virtuaalisesti vuorovaikutteiseksi nettiyhteyden kautta, ja tiimissä todettiin, että pienryhmien ryhmädynamiikka ja keskustelun luottamuksellisuuden varmistaminen ei mahdollista nykyisten pienryhmien avaamista virtuaalisiksi.

Todettiin, että niitä seurakuntalaisia, jotka eivät eri syiden vuoksi voi fyysisesti olla läsnä pienryhmissä, voitaisiin palvella toiminnoilla, jotka olisivat pelkästään jonkun netissä toimivan alustan varassa. Tällöin henkilön fyysinen olinpaikka ei määrittele osallistumismahdollisuutta. Todettiin, että netissä toimiviin ryhmiin tai vaikkapa raamattupiireihin voi osallistua yli seurakuntarajojen. Kempeleen seurakunnassa ei ole tarjolla tällä hetkellä pelkästään netissä toimivia pienryhmiä, eikä niiden järjestämiseen pystytä ohjaamaan työntekijäresurssiakaan. Mahdollinen nettipienryhmä voisi syntyä vapaaehtoisaktiivisuuden pohjalta, ja tähän tarjotaan mahdollisuutta osana Kempeleen seurakunnan vapaaehtoistyötä.

Jumalanpalvelusten nettiradiointi ja striimaaminen nähdään edelleen tärkeänä osana seurakuntayhteyden ja osallisuuden mahdollistumista. Tähän osoitetaan työntekijä- ja palkkiotoimista resurssia niin paljon kuin on saatavilla. Muiden seurakuntatapahtumien striimaaminen vaatii erityisosaamista ja on kallista, koska seurakunnalla ei ole siirrettävää striimauskalustoa. Toimintavuoden aikana seurakunta striimaa muutamia vaikuttavuudeltaan tärkeiksi arvioituja tilaisuuksia joko omana työnä tai ostopalveluna.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: etäyhteyden kautta osallistuminen koskee myös lapsia ja nuoria.

**Esitys** (vs. kirkkoherra): Kirkkoneuvosto

1) hyväksyy annetun selvityksen ja ehdotetut toimenpiteet;

2) esittää kirkkovaltuustolle, että kirkkovaltuusto merkitsee aloitteen loppuunsaatetuksi.

**Päätös:** hyväksyttiin.

**Muutoksenhaku:** Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** viedään kirkkovaltuuston kokouksen 7.12. asialistalle

# 230 §

# ALOITE: SIDONNAISUUSILMOITUKSET, LIITE 12

valmistelija: vt. kirkkoherra Oikarinen

Kirkkoneuvoston jäsen Tuula Rauma on jättänyt kirkkovaltuuston kokouksessa 16.3.2023 oheisen liitteen mukaisen valtuustoaloitteen koskien sidonnaisuusilmoitusten ottamista käyttöön seurakunnassa kirkkohallituksen suosituksen mukaisesti. Valtuustoaloitteen on allekirjoittanut 22 kirkkovaltuutettua.

Kempeleen seurakunnassa on 1.7.2023 voimaantulleen kirkkolain myötä hyväksytty uusi hallintosääntö, joka astuu voimaan 1.1.2024 (Kirkkovaltuusto 4/2023 2.11.2023).

Hallintosäännön 50 § toteaa sidonnaisuusilmoituksista:

”50 § Sidonnaisuusilmoitusten antaminen

Kirkkoneuvoston puheenjohtajaa, varapuheenjohtajaa ja muuta jäsentä sekä kirkkovaltuuston puheenjohtajaa ja varapuheenjohtajaa pyydetään antamaan vapaaehtoinen ilmoitus kahden kuukauden kuluessa luottamustoimen alkamisesta niistä luottamustoimeen kuulumattomista johtotehtävistään tai luottamustoimistaan elinkeinotoimintaa harjoittavassa yrityksessä tai muussa yhteisössä sekä liike- ja sijoitustoimintaa varten hankitusta omaisuudestaan ja muusta merkittävästä varallisuudestaan, joilla voi olla merkitystä arvioitaessa hänen toimintaansa luottamushenkilönä. Toimikauden aikana sidonnaisuuksissa tapahtuneet olennaiset muutokset on suositeltavaa ilmoittaa kahden kuukauden kuluessa muutoksesta.

Vastaava vapaaehtoinen ilmoitus pyydetään kahden kuukauden kuluessa virkasuhteen alkamisesta seurakunnan johtavilta viranhaltijoilta, joita ovat kirkkoneuvoston puheenjohtajana toimivan kirkkoherran lisäksi:

1) talousjohtaja

Sidonnaisuusilmoitukset annetaan seurakunnan hallintosihteerille. Sidonnaisuusilmoituksen toimittaminen ei ole edellytys toimimiselle luottamushenkilönä tai viranhaltijana. Taloussihteeri pitää rekisteriä, johon talletetaan luottamushenkilöiden ja viranhaltijoiden antamat tiedot sidonnaisuuksista. Kirkkoneuvoston on saatettava ilmoitukset ja niiden muutokset kirkkovaltuustolle tiedoksi vuosittain.

Kirkkoneuvosto huolehtii sidonnaisuusrekisterin julkisten tietojen julkaisemisesta seurakunnan verkkosivuilla, jos luottamushenkilö tai viranhaltija on antanut suostumuksen tietojen julkaisemiseen. Tiedot on poistettava rekisteristä ja seurakunnan verkkosivuilta luottamustoimen tai virkasuhteen päätyttyä taikka luottamushenkilön tai viranhaltijan peruutettua suostumuksensa.”

Kempeleen seurakunnassa otetaan sidonnaisuusilmoitukset käyttöön hallintosäännön määrittelemällä tavalla hallintosäännön voimaan astumisen myötä 1.1.2024.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (vs. kirkkoherra): Kirkkoneuvosto

1) hyväksyy annetun selvityksen ja ehdotetut toimenpiteet;

2) esittää kirkkovaltuustolle, että kirkkovaltuusto merkitsee aloitteen loppuunsaatetuksi.

**Päätös:** hyväksyttiin esityksen mukaan.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano**: viedään kirkkovaltuuston 7.12.2023 asialistalle.

# 231 §

# SEURAKUNNAN JA PARTION TAUSTAYHTEISTYÖSOPIMUS, liite 13

valmistelija: vt. kirkkoherra

Suomen Partiolaisten peruskirja uudistettiin marraskuussa 2020. Sen myötä partion ja kirkon välistä yhteistyösopimusta uudistettiin vastaamaan uutta peruskirjaa.  Uusi yhteistyösopimus astui voimaan 23.1.2021, kun sopimuksen molemmat osapuolet olivat sen hyväksyneet. Kirkon puolelta sopimuksen on hyväksynyt kirkkohallituksen täysistunto kokouksessaan 15.12.2020 saatuaan sopimukseen piispainkokoukselta (7.12.2020) sopimuksen hyväksymistä puoltavan lausunnon.

Suomen Partiolaiset ja kirkkohallitus ovat yhteistyössä päivittäneet myös seurakuntien ja lippukuntien taustayhteistyösopimusmallin. Noin 80 prosentilla lippukunnista taustayhteisönä on evankelis-luterilainen seurakunta. Siksi on tärkeää, että paikallisella tasolla sovitaan avoimesti, miten yhteistyötä tehdään, ja miten taustayhteisö näkyy toiminnassa. Yhteistyöstä on tärkeä kertoa avoimesti toimintaan osallistuville ja huomioida katsomusten moninaisuus toiminnassa.

Partiolippukunta Samposet ry ja Kempeleen seurakunta ovat valmistelleet taustayhteistyösopimuksen Suomen Partiolaisten ja kirkkohallituksen sopimusmallin pohjalta. Partiolippukunta Samposet ry:n ja Kempeleen seurakunnan taustayhteistyösopimus on liitteenä.

LAVA Asiakohdalla on kirkkojärjestyksen 23 luvun 3 § tarkoitettuja lapsivaikutuksia. Partiolippukunta Samposet ry:n ja Kempeleen seurakunnan yhteistyö on vakiintunutta ja pitkäaikaista, ja tavoittaa runsaasti lapsia, nuoria ja nuoria aikuisia.

**Esitys** (vs. khra) Kirkkoneuvosto hyväksyy liitteenä olevan Kempeleen seurakunnan ja Partiolippukunta Samposet ry:n taustayhteistyösopimuksen.

**Päätös:** hyväksyttiin.

**Muutoksenhaku**: Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 24:3).

**Toimeenpano**: otepöytäkirja vt. kirkkoherra ja talousjohtaja, seurakunnan partioyhdyshenkilö nuorisotyönohjaaja Antti Ristkari sekä Partiolippukunta Samposet ry.

# 232 §

Forum24 -lehden tarjous vuodelle 2024, EI-JULKinen liiite 14 (JulkL 621/1999 § 24)

valmistelija: vt. kirkkoherra Oikarinen

Kirkkoneuvosto päätti kokouksessaan 8/2022 (21.7.2022) valita seurakunnan ilmoitusten julkaisijaksi kahden kalenterivuoden ajaksi Rantalakeus-lehden. Tehty sopimus päättyy 31.12.2024.

Sopimukseen sisältyi ilmoitustilan ostaminen Forum24-lehdestä. Forum24-lehden osalta sopimus oli yhden kalenterivuoden mittainen ja päättyy 31.12.2023.

Rantalakeus-lehden muututtua vuoden 2023 alusta tilattavaksi maksulliseksi lehdeksi sen peitto Kempeleen alueella kattaa vain murto-osan Kempeleen kotitalouksista. Tarkkaa tietoa Rantalakeus-lehden peitosta Kempeleessä ei ole saatavilla. Forum24-lehti puolestaan jaetaan ilmaisjakeluna jokaiseen sellaiseen talouteen Kempeleessä, joka ei ole kieltänyt mainosjakelua.

Printtimedian merkitys tapahtumailmoittelussa on jopa korvaamaton kaikenikäisten ihmisten tavoittamiseksi. Pelkän tapahtumailmoittelun lisäksi sopiva printtimedia voi rakentaa seurakuntaa yhteisönä, ja vahvistaa seurakuntalaisen identiteettiä seurakunnan jäsenenä ja kristittynä. Seurakunnan sanoman näkyminen ja välittyminen ihmisille on seurakunnalle identiteettikysymys ja jopa olemassaolon kysymys.

Forum24-lehti on palvellut Kempeleen seurakuntaa kotitalouksia kattavasti tavoittavana tapahtumailmoitusten viestintäkanavana. Tästä syystä on kirkkoneuvoston 21.7.2022 päättämän viestinnällisen linjauksen voimassa ollessa perusteltua solmia Forum24-lehden kanssa sopimus myös vuodelle 2024 tapahtumailmoitusten julkaisemista varten.

LAVA Asiakohdalla on kirkkojärjestyksen 23 luvun 3 § tarkoitettuja lapsivaikutuksia. Seurakunnan tapahtumatiedottaminen koskee myös lapsia ja nuoria koskevaa toimintaa.

**Esitys** (vt. khra): Kirkkoneuvosto hyväksyy Formun24-lehden tarjouksen ajalle 1.1.-31.12.2024 (liite, ei-julkinen JulkL 621/1999 § 24).

**Päätös:** hyväksyttiin.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 24:3).

**Toimeenpano:** vt. kirkkoherralla. Otepöytäkirja vt. kirkkoherra ja talousjohtaja, asiakkuuspäällikkö Jyrki Paananen

# 233 §

KONSERTTIFLYYGELIN LUOVUTUKSEEN JA VASTAANOTTAMISEEN LIITTYVÄN JUHLAKONSERTIN JÄRJESTÄMINEN

valmistelija: talousjohtaja

Kirkkoneuvosto päätti kokouksessaan 5.12.2007/167 § Kempeleen seurakunnan ja Oulun seudun koulutuskuntayhtymän omistamien flyygelien sijoituspaikkojen vaihtosopimuksesta. Tämän sopimuksen mukaisesti seurakunnan omistama Yamaha C7 -kabinettiflyygeli siirrettiin Oulun seudun ammattiopiston Kempeleen yksikön Pirilä-saliin ja kuntayhtymän Steinway & Sons -konserttiflyygeli Kokkokankaan seurakuntakeskukseen helmikuussa 2008. Sopimus tehtiin tuolloin toistaiseksi voimassa olevaksi.

Vuonna 2018 Oulun seudun ammattiopiston Kempeleen-Limingan yksikön yksikönjohtaja Juha Virsiheimo tiedusteli talousjohtajalta seurakunnan halukkuutta hankkia Kokkokankaan seurakuntakeskuksessa sijoitettuna oleva Steinway & Sons -konserttiflyygeli seurakunnan omistukseen. Kirkkoneuvoston valitsema flyygelityöryhmä, johon kuuluivat kirkkovaltuuston puheenjohtaja Kaisu Juvani (pj), kirkkoneuvoston jäsen Tuula Rauma, musiikkityöalan edustaja Taru Pisto, hallintosihteeri Tarja Karppinen (siht.) ja talousjohtaja Anneli Salo toteuttivat vuonna 2020 kirkkoneuvoston toimeksiannon mukaisesti kyseisen konserttiflyygelin hankinnan seurakunnan omistukseen Koulutuskuntayhtymä OSAO:lta. Seurakunnan omistama Yamaha C7 -kabinettiflyygeli palautettiin seurakunnan tiloihin takaisin Pirilä-salista vuonna 2018 ja sen sijoituspaikaksi valittiin tuolloin Pyhän Kolminaisuuden kirkko.

Kyseisen konserttiflyygelin luovutukseen ja vastaanottamiseen liittyvä juhlakonsertti suunniteltiin järjestettäväksi 27.1.2021, joka kuitenkin jouduttiin tuolloin perumaan Covid 19 -tilanteen vuoksi.

Kirkkoneuvosto päätti tuolloin vuonna 2020 tähän juhlakonserttiin liittyen seuraavista asioista (Kn 19.11.2020/ § 169):

* valtuutti kirkkovaltuuston Kaisu Juvanin allekirjoittamaan juhlakonsertin yhteydessä allekirjoitettavan luovutuskirjan,
* päätti, että nimetty flyygelityöryhmä valmistelee ja organisoi konserttiflyygelin luovutukseen ja vastaanottamiseen liittyvän juhlakonsertin seurakunnan puolesta,
* päätti, että nimetty flyygelityöryhmä valmistelee tämän nyt 56-vuotiaan konserttiflyygelin tarinan kirjoitettuun muotoon, säilytettäväksi tuleville sukupolville,
* päätti kunnioittaa puutarhaneuvos Veikko Hätälän toivetta flyygelin läheisyyteen kiinnitettävästä laatasta: ”*Tämän flyygelin hankintaa ovat avustaneet Kempeleen puutarhaoppilaitoksen näyttelyissä kävijät vuosina 1988-1995”.*

Steinway & Sons -yrityksen perustamisesta tulee tänä vuonna kuluneeksi 170 vuotta. Koko kyseisen ajan tämä yritys on edustanut mitä hienointa ja tinkimätöntä sitoutumista käsityöhön ja musiikilliseen ilmaisuun. Sanalla perhe onkin tälle kyseiselle yritykselle erityinen merkitys. Tästä kerromme enemmän laatimamme tarinan muodossa. Seurakunnan tuolloin vuonna 2020 omistukseensa hankkima Steinway & Sons -konserttiflyygeli on seurakunnallemme soiva sijoitus.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: kyseisen flyygelin hankinta on ollut samalla myös hankinta nykyisiä ja tulevia nuoria soittajia ajatellen.

**Esitys** (talousjohtaja):

Kirkkoneuvosto päättää työryhmän perustamisesta uudelleen edellä kerrotun mukaisen juhlakonsertin toteuttamista varten. Työryhmän jäseninä ehdotetaan jatkavan kirkkovaltuuston puheenjohtajan Kaisu Juvanin, kirkkoneuvoston jäsenen Tuula Rauman, musiikkityöalan edustajan Taru Piston, hallintosihteeri Tarja Karppisen ja talousjohtaja Anneli Salon. Työryhmän puheenjohtajana ehdotetaan toimivan Kaisu Juvanin ja sihteerinä Tarja Karppisen.

**Päätös:** hyväksyttiin.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** otepöytäkirja työryhmän jäsenille.

# 234 §

# maksamatta jätettyjen saatavien kirjaaminen luottotappioiksi, ei- julkinen liite 15 (JulkL 621/1999 § 24)

valmistelija: talousjohtaja

Taloussäännön 10 §:n mukaan seurakunnan avoimet saatavat kirjataan luottotappioiksi sekä myynti- ja muiden saamisten oikaisuiksi välittömästi tuloksettomien perintätoimenpiteiden jälkeen.

Seurakunnalla on vuoden 2023 osalta näitä avoimia saatavia yhteensä 1 493,45 €. Yhteenveto saatavista on tämän pykälän liitteenä.

LAVA Asiakohdalla ei ole kirkkojärjestyksen 23 luvun 3 §:ssä tarkoitettuja lapsivaikutuksia.

**Esitys** (vs. talousjohtaja):

Kirkkoneuvosto päättää, että luottotappioiksi liitteen mukaisista avoimista saatavista kirjataan yhteensä 1 493,45 euroa.

**Päätös:**

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 24:3).

**Toimeenpano:** otepöytäkirja taloussihteerille ja Kirkon palvelukeskukselle.

# 235 §

# EI-JULKINEN HANKINTA-ASIA: HALLINNON JA TALOUDEN TARKASTUSPALVELUT 2023-2026, ei-julkinen LIITe 16:1-3 (JulkL 621/1999 § 24)

236 §

# seurakunnan omistamien maa-alueiden jatkokehittäminen, liite 17:1-2

valmistelija: talousjohtaja

Kirkkoneuvosto aloitti kokouksessaan 21.7.2022/§ 145 seurakunnan maa-alueiden kehittämiseen liittyvän suunnittelun ja toteutuksen.

Maa-alueiden tarkempaa läpikäyntiä ja kehittämistä varten perustettiin tuolloin valmistelutyöryhmä, jonka tehtävänä oli tutustua maa-alueisiin tarkemmin, määritellä kunkin alueen kehittämiskohdat, laatia niihin tarvittavat selvitykset ja kehittämisehdotukset sekä raportoida niistä sen jälkeen kirkkoneuvostolle, joka päättää niiden osalta tehtävistä jatkotoimista.

Kyseinen työryhmä ehti valmistelussaan ennen valtuustokauden vaihtumista 1.1.2023 siihen vaiheeseen, että Kullion (Pappilan) tilaan kuuluneet neljä palstaa päätettiin lohkoa neljäksi eri kiinteistöksi. Kyseinen maanmittaustoimitus on saatettu päätökseen 23.8.2023 ja toimitus on saanut lainvoiman 23.9.2023, liitteet 1 ja 2.

Työryhmän tehtävänä oli myös valmistella taloyhtiölle vuokrattua maa-aluetta koskeva uusi vuokrasopimus hallinnon käsittelyä varten. Työryhmä ehti selvittää vuokrattuun maa-alueeseen liittyvää historiaa uuden vuokrasopimuksen laatimista varten. Asiassa jäätiin kuitenkin odottamaan edellä kerrotun lohkomistoimituksen valmistumista ennen uuden vuokrasopimuksen jatkovalmistelua.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (talousjohtaja):

Kirkkoneuvosto

1. päättää jatkaa seurakunnan omistamien maa-alueiden jatkokehittämistä,
2. valitsee työryhmän jäseniksi edelleen kirkkovaltuuston puheenjohtajan Kaisu Juvanin, kirkkoneuvoston varapuheenjohtajan Taavi Jarvan, seurakunnan kiinteistöjohtamisen asiantuntijan Jyrki Heinosen sekä kiinteistövastuuryhmän puheenjohtajan Tuula Rauman, joka edelleen toimii tämän nyt uudelleen valittavan valmistelutyöryhmän puheenjohtajana ja koollekutsujana.
3. päättää, että seurakunnan viranhaltijaedustajana tähän työryhmätyöskentelyyn osallistuu talousjohtaja Anneli Salo, jonka vastuualueeseen kuuluu seurakunnan kiinteistötoimen johtaminen.
4. päättää, että työryhmä voi kutsua tarvittavan sihteerin tai päättää hoitaa tarvittavat sihteeritehtävät työryhmän sisäisenä järjestelynä.

**Päätös:** hyväksyttiin esityksen mukaan.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:1).

**Toimeenpano:** otepöytäkirjat työryhmään valituille.

# 237 §

# Poistolaskenta: vainajien säilytyskYLMIÖhankinta, LIITe 18: 1-2

valmistelija: talousjohtaja

Hautaustoimilain (457/2003 ) 2 §:n mukaisesti vainajan ruumis on ilman aiheetonta viivytystä haudattava tai tuhkattava. Vainajan ruumista ja tuhkaa tulee käsitellä arvokkaalla ja vainajan muistoa kunnioittavalla tavalla.

Kirkkolain (2023/652) 35 §:n mukaisesti kirkkovaltuusto hyväksyy hautaustoimen ohjesäännön. Kirkkohallitus on laatinut hautaustoimen malliohjeen ruumiin ja tuhkan käsittelyyn, säilyttämiseen ja kuljettamiseen. Malliohjeen 6 §n mukaan ruumis säilytetään ennen hautaamista suljetussa arkussa vainajien säilytystilassa, jonne sivullisilla ei ole vapaata pääsyä.

Kirkkojärjestyksen (3 luku 55 § 3 mom.) mukaisesti seurakunnalla tulee olla säilytystila vainajia varten hautausmaalla tai muualla sopivassa paikassa.

Terveydensuojeluasetuksen (1280/1994) 41 § 2 momentin mukaan, muualla kuin sairaalan tiloissa ruumis on säilytettävä asianmukaisessa tiiviissä arkussa tai vastaavassa ennen hautaamista. Vainajat on säilytettävä viileässä lämpötilassa (+2… +8 °C).

Haudattujen määrä Kempeleen hautausmaille on ollut

* vuonna 2022: 95 vainajaa, joista
	+ arkkuhautauksia on ollut 67 ja
	+ tuhkahautauksia 28
* vuoden 2023 osalta tähän mennessä: 98 vainajaa, joista
	+ arkkuhautauksia on ollut 68 ja
	+ tuhkahautauksia 30.

Kirkonmäen vainajien säilytystilassa on yhteensä 12 kylmäsäilytyspaikkaa.

Vainajia ja heidän omaisiaan kunnioittavaan kohteluun kuuluu myös se, että vainajien säilytys- ja näyttötilat ovat tähän käyttöön mahdollisimman hyvin soveltuvat. Vainajien määrän Kempeleessä tasaisesti kasvaessa on kirkkovaltuusto kokouksessaan 16.12.2021/§ 47 investointisuunnitelman hyväksymisen yhteydessä päättänyt aloittaa sekä Kokkokankaan hautausmaan toisen vaiheen rakentamiseen liittyvän hankesuunnittelun ja hankesuunnitelman laatimisen että Kokkokankaan vainajien säilytystilan tilatarvesuunnittelun, hankesuunnittelun ja hankesuunnitelman laatimisen. Kirkkoneuvoston molemmille valtuustokausille (2022–2023) valitsema hankkeen ohjausryhmä, yhdessä hankkeelle valitun rakennuttajakonsultin ja valittujen suunnittelijoiden kanssa on tehnyt näitä hankkeita koskevat esiselvitykset sekä laatinut tehtyjen esiselvitysten pohjalta molempia hankkeita koskevan yhteisen hankesuunnitelman. Tämä hankesuunnitelma on valmistunut kesällä 2023 ja se on esitelty kirkkovaltuutetuille 19.10.2023 olleen kirkkovaltuuston iltakoulun yhteydessä. Tätä hankesuunnitelmaa ei ole vielä muutoin seurakunnan hallinnon osalta käsitelty.

Säilytystä tarvitsevien vainajien määrän tasaisesti lisääntyessä ja Oulun krematoriossa keväällä 2023 sattuneen krematorion pidempiaikaiseen käyttökatkokseen johtaneen vahingon satuttua todettiin seurakunnan eri toimijatahojen kesken, että seurakunnalle tarvitaan väliaikaiseen käyttöön tarkoitettua vainajien lisäsäilytystilaa siihen asti, kunnes Kokkokankaan vainajien säilytystila on valmistunut. Tällaiseksi tilaksi katsottiin väliaikaisesti ja nk. *force majeure* -tilanteen takia yhdessä Aluehallintoviraston ja terveysviranomaisen kanssa soveltuvan Kokkokankaan huoltorakennuksessa oleva huoltotila. Tila päätettiin muuttaa tähän väliaikaiskäyttöön ja tilaan hankittiin vainajien säilytystä varten tarvittava kylmäsäilytyslaitteisto sekä nosto- ja siirtovaunu, liitteet 1 ja 2. Hankinnan hinta oli yhteensä 30 978,49 €. Kyseinen laitteisto tullaan Kokkokankaan vainajien säilytystilan valmistuessa siirtämään sinne.

Kirkkovaltuusto on kokouksessaan, Kv 15.12.2022/§ 30, määrittänyt investointilaskelmaan kuuluvan irtaimiston hankintarajaksi 10 000. Kyseinen hankinta ehdotetaan lisättäväksi vuoden 2023 investointisuunnitelmaan ilman erillistä investointimäärärahalisäystä sillä hankinta voidaan kattaa investointiosaan varatusta kokonaistalousarviomäärärahasta, jonka kirkkovaltuuston investointisuunnitelmalle määrittelemä sitovuustaso mahdollistaa.

Poistolaskenta toteutetaan kirkkohallituksen virastokollegion 17.6.2020 seurakunnille vahvistaman poistosuositustaulukon mukaisesti viiden vuoden tasapoistona. Poistolaskenta aloitetaan 1.9.2023.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (talousjohtaja):

Kirkkoneuvosto esittää kirkkovaltuustolle, että

1. vainajien säilytyskylmiöhankinta lisälaitteineen lisätään vuoden 2023 investointisuunnitelmaan,
2. investointisuunnitelmaan ei tehdä talousarviomäärärahamuutosta vaan hankinta katetaan vuoden 2023 talousarvioon varatusta, olemassa olevasta kokonaisinvestointimäärärahasta,
3. hankintaan liittyvä poistolaskenta toteutetaan viiden vuoden tasapoistona ja poistoaika alkaa 1.9.2023.

**Päätös:** hyväksyttiin esityksen mukaan.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** viedään kirkkovaltuuston 7.12.2023 asialistalle. Otepöytäkirja kirkkovaltuuston kokouksen jälkeen talousjohtajalle.

# 238 §

# Poistolaskenta: tupla-aittavaunu, LIITe 19: 1-3

valmistelija: talousjohtaja

Leirikeskus Luurinmutkaan on syksyllä 2023 päätetty hankkia 5,2 m² kokoinen tupla-aittavaunu, liite 1. Hankintaperusteena on ollut se, että leirien yövalvojalle tarvitaan erillinen muusta osallistujaryhmästä poikkeava majoitusratkaisu. Seurakunta on aiemmin vuokrannut kesän rippileirejä varten vuosittain majoituskontin, johon liittyvät vuosikohtaiset vuokrauskustannukset ovat olleet 1900 € - 2450 €/kesäkausi. Talvikaudella tämä konttimajoitusvaihtoehto ei ole ollut käytössä vaan yövalvoja on majoittunut leirikeskuksen sisätiloissa.

Tehdyn yövalvojalle soveltuvan majoitusvaihtoehtokartoituksen yhteydessä kartoitettiin myös lähialueen ns. kiinteät majoitusvaihtoehdot, jotka kuitenkin päätettiin hylätä leirityöaloihin soveltumattomina, lähinnä niiden etäisyyksien ja yövalvojalle määriteltyjen muiden kuin yövalvontatehtävien jouhevan ja toimivan hoitamisen takia. Lähialueelta kartoitettiin myös mahdollisesti vuokrattavaksi mahdollistuvat asuntovaunuvaihtoehdot, joita ei kuitenkaan tällä kertaa löytynyt.

Tämän jälkeen hankinnalle asetettiin 25 000 €:n suuruinen hankintakatto, koska hankintaa ei oltu osattu ottaa huomioon vuoden 2023 investointisuunnitelmaa laadittaessa.

Toiminnan puolen ehdotuksesta asiaa valmisteltiin ensin käytetyn asuntovaunuhankinnan kautta. Tarjolla olleet asuntovaunuvaihtoehdot eivät kuitenkaan soveltuneet hankittavaksi vaunujen iän, niihin tehtyjen kosteusmittausten, uudempien vaunujen hankintahinnan ja osin myös harkittavaksi tulleiden vaunujen myyntipaikkasijainnin takia. Asuntovaunua ei haluttu hankkia pelkästään myyjän puhelimessa ja sähköpostilla tekemän esittelyn perusteella.

Samanaikaisesti selvitettiin myös muita vaihtoehtoja, joista parhaimmaksi vaihtoehdoksi valikoitui Kempeleessä esittelykäytössä oleva tupla-aittavaunu. Nuorisotyön lähiesihenkilö Arto Pisilä ja palveluesimies Pasi Jarva kävivät tutustumassa tähän vaunuvaihtoehtoon ja pitivät sitä tarpeeseemme erittäin sopivana.

Hankintaan liittyvä viranhaltijapäätös 84/2023, joka on ollut yleisesti seurakunnan tietoverkossa nähtävillä ja johon ei oikaisuvaatimuksia ole tullut ja jonka kirkkoneuvosto tullee kokouksessaan 24.112023 vahvistamaan, on tämän pykälän liitteenä 2.

Kirkkovaltuusto on kokouksessaan, Kv 15.12.2022/§ 30, määrittänyt investointilaskelmaan kuuluvan irtaimiston hankintarajaksi 10 000. Kyseinen hankinta ehdotetaan lisättäväksi vuoden 2023 investointisuunnitelmaan ilman erillistä investointimäärärahalisäystä sillä hankinta voidaan kattaa investointiosaan varatusta kokonaistalousarviomäärärahasta ja jonka toimintatavan kirkkovaltuuston investointisuunnitelmalle määrittelemä sitovuustaso mahdollistaa.

Tupla-aitan hankintahinta on ollut 24 979 €, alv 24 %, liite 3. Hankintaan tehdään alv-vähennys, koska tupla-aitta tulee toimimaan myös vuokrauskäytössä.

Poistolaskenta toteutetaan kirkkohallituksen virastokollegion 17.6.2020 seurakunnille vahvistaman poistosuositustaulukon mukaisesti viiden vuoden tasapoistona. Poistolaskenta ehdotetaan aloitettavaksi 1.11.2023.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (talousjohtaja):

Kirkkoneuvosto esittää kirkkovaltuustolle, että

1. tupla-aittavaunuhankinta lisätään vuoden 2023 investointisuunnitelmaan,
2. investointisuunnitelmaan ei tehdä talousarviomäärärahamuutosta vaan hankinta katetaan vuoden 2023 talousarvioon varatusta, olemassa olevasta kokonaisinvestointimäärärahavarauksesta,
3. hankintaan liittyvä poistolaskenta toteutetaan viiden vuoden tasapoistona ja poistoaika alkaa 1.11.2023.

**Päätös:** hyväksyttiin esityksen mukaan.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** viedään kirkkovaltuuston 7.12.2023 asialistalle. Otepöytäkirja kirkkovaltuuston kokouksen jälkeen talousjohtajalle.

# 239 §

# Poistolaskenta: leirikeskuksen kärrysauna, LIITe 20: 1-2

valmistelija: talousjohtaja

Leirikeskus Luurinmutkaan on talvella 2022 päätetty hankkia puulämmitteinen kärrysauna, liite 1. Hankintaperusteena on ollut leirikeskuksen sähkösaunan ja saunarakennuksen huono kunto.

Hankintaan liittyvä viranhaltijapäätös 98/2022, jonka kirkkoneuvosto on vahvistanut kokouksessaan 7.2.2023/§ 25, on tämän pykälän liitteenä 2.

Kirkkovaltuusto on kokouksessaan, Kv 15.12.2022/§ 30, määrittänyt investointilaskelmaan kuuluvan irtaimiston hankintarajaksi 10 000. Kyseinen hankinta ehdotetaan lisättäväksi vuoden 2023 investointisuunnitelmaan ilman erillistä investointimäärärahalisäystä sillä hankinta voidaan kattaa investointiosaan varatusta kokonaistalousarviomäärärahasta ja jonka toimintatavan kirkkovaltuuston investointisuunnitelmalle määrittelemä sitovuustaso mahdollistaa.

Kärrysaunan hankintahinta on ollut 12 650 €, alv 24 %. Hankintaan tehdään alv-vähennys, koska kärrysauna on myös vuokrauskäytössä.

Poistolaskenta toteutetaan kirkkohallituksen virastokollegion 17.6.2020 seurakunnille vahvistaman poistosuositustaulukon mukaisesti kolmen vuoden tasapoistona. Kärrysauna on otettu käyttöön 1.6.2023.

LAVA Asiakohdalla ei ole kirkkojärjestyksen 10 luvun 4 §:ssä tarkoitettuja lapsivaikutuksia.

**Esitys** (talousjohtaja):

Kirkkoneuvosto esittää kirkkovaltuustolle, että

1. kärrysaunahankinta lisätään vuoden 2023 investointisuunnitelmaan,
2. investointisuunnitelmaan ei tehdä talousarviomäärärahamuutosta vaan hankinta katetaan vuoden 2023 talousarvioon varatusta, olemassa olevasta kokonaisinvestointimäärärahavarauksesta,
3. hankintaan liittyvä poistolaskenta toteutetaan kolmen vuoden tasapoistona ja poistoaika alkaa 1.6.2023.

**Päätös:** hyväksyttiin.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** viedään kirkkovaltuuston 7.12.2023 asialistalle. Otepöytäkirja kirkkovaltuuston kokouksen jälkeen talousjohtajalle.

240 §

# KESKUSTAN SEURAKUNTAKESKUKSEN KÄYTÖN PÄÄTTYMINEN 31.12.2023, liite 21: 1-3

valmistelija: talousjohtaja

Kirkkovaltuusto on kokouksessaan 7.10.2021/§ 31 päättänyt Keskustan seurakuntakeskuksen purkamisesta ja valtuuttanut kirkkoneuvoston päättämään tähän liittyvästä aikataulusta, liite 1. Aikataulussa on pyydetty mahdollisuuksien mukaan ottamaan huomioon uuden pappilan rakentamis- ja käyttöönottoaikataulu koska Keskustan seurakuntakeskus on ja on ollut hyvin suosittu kokoavan toiminnan ja erilaisten juhlatilaisuuksien järjestelypaikka toimivine sali-, keittiö- ja parkkipaikkatiloineen.

Keskustan seurakuntakeskuksen sisäilmatilanteen johdosta saadut käyttäjäpalautteet lisääntyivät aikaisempaan verrattuna vuoden 2023 alusta lukien. 26.4.2023 Keskustan seurakuntakeskuksen käytössä vielä oleviin sali- ja keittiötiloihin suoritettiin pyynnöstämme Oulun seudun ympäristötoimen terveydensuojelutoimialan tarkastajan ja seurakunnan henkilöstön työterveyshuollon erikoislääkärin toimesta tarkastus, joihin liittyvät tarkastuskertomukset ovat tämän pykälän liitteenä, liitteet 2 ja 3. Kyseiset tarkastukset koskivat seurakuntasalin ja sen lähellä sijaitsevien työtilojen käytön jatkamista/käyttöön ottamista. Terveydensuojelutoimialan tarkastaja otti tarkastuksessaan kantaa seurakuntalaisten käytössä oleviin tiloihin ja työterveyslääkäri työntekijöiden työskentelytiloihin. Tässä tarkastuksessa mukana olivat myös seurakunnan työsuojelupäällikkö Erja Oikarinen, työsuojeluvaltuutettu Soile Jarva, kohteeseen viimeisimmät tutkimukset toteuttaneen Welado Oy:n edustajana Arto Viittanen sekä seurakunnan kiinteistöjohtamisen asiantuntijana Jyrki Heinonen.

Terveystarkastajan raportissa on todettu, että ”*seurankuntasalissa järjestetään perhejuhlia sekä ikäihmisten ryhmiä. Seurakuntasalia vuokraaville sekä ikäihmisten ryhmiin osallistuville on tiedotettu tilojen sisäilmahistoriasta/sisäilma-asioista. Seurakuntasalin käyttö on seurakuntalaisten näkökulmasta vapaaehtoista. Heillä on ennen tilojen käyttöä tiedossaan, että tila on sisäilmakohde. Samat seurakuntalaiset eivät oleskele tiloissa pitkiä aikoja kerrallaan. Rakennus tullaan purkamaan eikä tilojen käyttö tule jatkumaan enää pitkään*”.

Terveystarkastajan laatimassa raportissa on myös todettu, että tilojen vuokraamista ja käyttöä kokoontumistilana on voitu jatkaa seuraavin ehdoin:

* seurakuntalaisille tiedotetaan tilojen sisäilmatilanteesta ennen tilojen vuokraamista tai käyttöä.
* sisäilmaan liittyvää mahdollista oireilua tai muita sisäilmaan liittyviä yhteydenottoja seurataan tarkasti ja tehdään tarvittaessa uusia ohjeistuksia tilojen käytölle.
* tilojen käyttö tulee olla lyhytaikaista. **Tiloja ei käytetä enää uuden Pappilan valmistuttua ja käyttöön otettua.**

Työterveyshuollon erikoislääkärin raportissa todetaan, että ”*mikäli työntekijän työskentely tiloissa on lyhytaikaista ja satunnaista, ei tiloissa työskentelystä aiheudu erityistä pysyvän sairastumisen vaaraa työntekijälle*”. Myös tässä raportissa on todettu, että ”*mikäli tilojen käyttötarve osoittautuu suunniteltua pidemmäksi, tarvitaan uusi, altistumisolosuhdearviointiin pohjautuva, terveydellisen merkityksen arviointi*”.

Seurakuntakeskuksen vielä käytössä olleisiin toimintatiloihin on vielä alkusyksyn aikana vuokrattu uusia sisäilmapuhdistimia, joita näissä tiloissa on nyt käytössä yhteensä 11 kappaletta.

Uusi valmistunut pappila on otettu seurakunnan eri työalojen käyttöön 21.8.2023. Rakennusvalvonta suoritti Pappilaa koskevan ensimmäisen vaiheen käyttöönottokatselmuksen 2.8.2023.

Juhla-, vuokraus- ja muun nk. ulkopuolisen käytön osalta on vielä odotettu/jouduttu odottamaan Pappilan piha-alueen valmistumista. Kempeleen rakennusvalvonta suorittaa kohteeseen piha-aluetta koskevan käyttöönottokatselmuksen 23.11.2023, jossa yhteydessä todetaan Pappilan piha-alueen käyttöönoton mahdollisuus vielä keväälle 2024 osittain jääneiden piha-aluetöiden vuoksi.

Keskustan seurakuntakeskuksessa vielä toimineiden seurakunnan kokoavan toiminnan ryhmille on nyt järjestynyt vuoden 2024 alusta lukien uudet toimintatilat. Kyseiset toimintaryhmät ovat itse halunneet jatkaa kokoontumistaan aivan tähän asti Keskustan seurakuntakeskuksen salitilassa kyseisen tilan keskeisen sijainnin takia. Kyseinen salitila keittiötiloineen on ollut sisäilmaongelmistaan huolimatta myös erittäin suosittu ja toivottu perhejuhlien järjestämispaikka.

Edellä kerrotun viranomaistarkistuksen, uuden pappilan valmistumisen sekä seurakuntakeskuksen tilojen huonon ja käyttäjille oireita aiheuttavan sisäilman takia on nyt tullut aika päättää seurakuntakeskuksen käyttö päättymään 31.12.2023. Kirkkovaltuuston kirkkoneuvostolle antaman valtuutuksen pohjalta kirkkoneuvostolle ehdotetaan, että rakennuksen purkaminen valmistellaan tapahtuvaksi vuoden 2024 aikana ja jota varten on myös tehty tarvittava määrärahavaraus vuoden 2024 talousarvioon. Asiaan liittyvä tiedottaminen tapahtuu kirkkoherran johdolla.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: seurakuntakeskuksen salitilat ovat olleet tiloissa järjestettyjen perhejuhlien osalta myös lasten ja nuorten käytössä. Seurakuntakeskuksessa olevat päiväkerho- ja muut kasvatuksen käytössä olleiden tilojen toiminta on siirretty seurakunnan muihin tiloihin jo huhtikuussa 2019.

**Esitys** (talousjohtaja):

Kirkkoneuvosto

1. päättää, että Keskustan seurakuntakeskuksen käyttö päättyy 31.12.2023.
2. valtuuttaa talousjohtajan aloittamaan purkamiseen liittyvät valmistelut yhteistyössä palveluesimies Pasi Jarvan kanssa.
3. päättää, että Keskustan seurakuntakeskuksen keittiölaitteisto astiastoineen ja oheistarvikkeineen siirretään pääosin uuteen pappilaan sekä muihin seurakunnan kiinteistöihin.
4. päättää, että Keskustan seurakuntakeskuksen kulttuuriperintötekstiilien ja -esineistön puhdistuksesta ja siirrosta seurakunnan muihin kiinteistöihin vastaa seurakunnan kulttuuriperintövastaava, seurakuntamestari Anita Haapasalo.
5. valtuuttaa vt. kirkkoherra Erja Oikarisen ja hallintosihteeri Tarja Karppisen valmistelemaan päätearkistoaineiston siirron tarvittavine puhdistuksineen vuokratiloihin.
6. valtuuttaa samalla vt. kirkkoherra Erja Oikarisen päättämään Pappilaan liittyvästä käyttöönottoaikataulusta siellä jatkossa järjestettävien juhla- ja vuokratilaisuuksien sekä nk. seurakunnan ulkopuolisen käytön osalta sekä koordinoimaan tähän liittyvää järjestelytyötä.

**Päätös:** hyväksyttiin esityksen mukaan.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** otepöytäkirjat vt. kirkkoherra Oikariselle, hallintosihteeri Karppiselle, palveluesimies Jarvalle, palveluvastaava Lahtelalle, tiedotussihteeri Karvoselle, kirkkoherranvirastoin toimistonhoitaja Huotarille ja talousjohtajalle.

# 241 §

# KOKKOKANKAAN SEURAKUNTAKESKUKSEN KIINTEISTÖKATSELMUS, LIITE 22

valmistelija: talousjohtaja

Kirkkoneuvosto on kokouksessaan 27.5.2021/§ 97 päättänyt aloittaa kiinteistökatselmusten suorittamisen ja valtuuttanut kiinteistövastuuryhmän suorittamaan Kokkokankaan seurakuntakeskuksen katselmuksen.

Tämä katselmus on suoritettu 12.9.2023, liite 1. Laadittu katselmusmuistio on hyväksytty kiinteistövastuuryhmän 14.11.2023 kokouksessa kirkkoneuvostolle esitettäväksi.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: katselmuksessa on kiinnitetty erityistä huomiota lasten ja nuorten toimintatiloihin, lasten leikkipihan aitauksen kuntoon sekä seurakuntakeskuksen viereisen Kissaojan reunuksen nykyiseen kuntoon.

**Esitys** (talousjohtaja):

Kirkkoneuvosto

1. päättää muistiossa esitettyjen huomioiden osalta seuraavaa
	1. lisäpistorasiat salin etuosaan:

kirkkoneuvosto päättää, että tarve huomioidaan tulevan peruskorjauksen yhteydessä. Pyydetään, että kiinteistöjen ylläpitoa johtava palveluesimies Pasi Jarva merkitsee asian muistiin.

* 1. Kokkokankaan seurakuntakeskuksen piha-alueen puiden kuntotutkimukset:

kirkkoneuvosto päättää, että kyseinen selvitys tehdään vuoden 2024 aikana ja antaa tähän liittyvän toimeksiantotehtävän palveluesimies Pasi Jarvalle. Tutkimuksen tulokset annetaan sekä kiinteistövastuuryhmälle että talousjohtajan kautta kirkkoneuvostolle tiedoksi.

* 1. Kissaojan varteen tarvittavat uudistustyöt:

kirkkoneuvosto antaa kiinteistövastuuryhmän huomion ja ehdotuksen kivireunuksen muuttamisesta kunttareunukseksi Kokkokankaan hautausmaahankkeen ohjausryhmän ja hautausmaavastuuryhmän puheenjohtajalle Antti Kaistolle tiedoksi. Asia huomioidaan ja käsitellään hautausmaahankkeen seuraavassa vaiheessa hankkeen ohjausryhmän toimesta.

* 1. lasten leikkialueen aidan kunnostustyöt:

kirkkoneuvosto päättää, että aidan kunnostustyöt toteutetaan vuoden 2024 aikana ja tähän varataan tarvittava määräraha vuoden 2024 talousarvioon. Kirkkoneuvosto antaa tähän liittyvän toteutussuunnittelun aikatauluineen palveluesimies Pasi Jarvan, seurakuntamestari/kiinteistöhoitaja Mika Ollikaisen ja kiinteistövastuuryhmän tehtäväksi. Työryhmän on mahdollista käyttää tarvittavilta osin aidan toteutussuunnitteluun tarvittavaa ulkopuolista asiantuntija-apua. Toteutus tapahtuu seurakunnan hankintaohjeiden mukaisesti ellei toteutuksessa käytetä seurakunnalla jo mahdollisesti olevaa materiaalia. Tarvittavat hankintapäätökset tekee talousjohtaja.

1. hyväksyy katselmuksen suoritetuksi.

**Päätös:** hyväksyttiin esityksen mukaan.

**Muutoksenhaku:** Tähän päätökseen voi hakea muutosta kirjallisella oikaisuvaatimuksella Kempeleen seurakunnan kirkkoneuvostolle (KL 12:1).

**Toimeenpano:** otepöytäkirja kiinteistövastuuryhmän puheenjohtaja Raumalle, Kokkokankaan hautausmaahankkeen ja hautausmaavastuuryhmän puheenjohtaja Kaistolle, palveluesimies Jarvalle, seurakuntamestari Ollikaiselle ja talousjohtajalle.

# 242 §

# LEIRIKESKUKSEN VARASTOKÄYTÖSSÄ OLLEIDEN RAKENNUSTEN PURKAMINEN, liite 23:1-5

valmistelija: talousjohtaja

Leirikeskus Luurinmutkassa on kaksi erillistä vuonna 1984 rakennettua pientä rakennusta, liite 1. Niiden käyttö seurakunnan toiminnassa on ollut hyvin vähäistä eikä niiden peruskorjaus ole kannattavaa, liitteet 2 ja 3. Kyseiset rakennukset ovatkin viime vuosina toimineet lähinnä puuvarastona ja ulkotarvikkeiden säilytyspaikkana. Nyt näiden rakennusten tilalle olisi tarpeen sijoittaa tänä vuonna leirikeskukseen ympärivuotiseen käyttöön hankittu tupla-aittarakennus, liite 4 ja samoin talvisijoitettavaksi kyseiseen paikkaan tuleva, leirikeskuksen rannassa kesäaikana oleva, kärrysauna, liite 5.

LAVA Asiakohdalla on seuraavia kirkkojärjestyksen 10 luvun 4 §:ssä tarkoitettuja lapsivaikutuksia: vanhojen huonokuntoisten ja toimintaan soveltumattomien rakennusten purku mahdollistaa niiden tilalle tarpeen mukaisesti hankittavien toisen tyyppisten tilojen käytön leiritoiminnassa.

**Esitys** (talousjohtaja):

Kirkkoneuvosto

1. esittää kirkkovaltuustolle kyseisten kahden mökkirakennuksen purkamisen.
2. valtuuttaa palveluesimies Pasi Jarvan, kirkkovaltuuston päätöksen saatua lainvoiman, toteuttamaan purkamiseen liittyvät jatkotoimenpiteet.

**Päätös:** hyväksyttiin esityksen mukaan.

**Muutoksenhaku:** Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** viedään kirkkovaltuuston 7.12.2023 asialistalle. Otepöytäkirja kirkkovaltuuston kokouksen jälkeen palveluesimies Jarvalle ja talousjohtajalle.

# 243 §

# Muut asiat

**Esitys:** käsitellään mahdolliset muut asiat

Tuula Rauma nosti esille aloitteiden käsittelyn prosessin seurakunnassa, lähinnä mitä siitä on sovittu ja millainen aikataulutus aloitteiden käsittelystä on mahdollisesti päätetty. Todettiin uuteen hallintosääntöön kirjatun aloiteprosessista olennaisia kohtia, myös aikatauluun liittyviä, joten 1.1.2024 voimaan tulevan hallintosäännön mukaisesti toimittaneen jatkossa. Tähän asti käsittelyssä on pyritty saman vuoden aikana käsittelemään, ja käsittelyvuoden toimintakertomuksessa on pyritty tuomaan aloitteen osalta vaihetilanne tiedoksi, joskin tuli todettua, että seurakunnan hallinnon puolella aloitteet ovat tähän asti olleet vielä hiukan harvemmin vastaan tullut asia.

**Päätös:** merkittiin tiedoksi.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa,

**Toimeenpano**: oteptk tiedoksi vt. kirkkoherralle ja talousjohtajalle

244 §

# ilmoitusasiat, LIITe 24: 1-2

Tiedoksi annettavaa:

- Viranhaltijapäätöskoonti 21.10.15.11.2023, liite

- vastuuryhmien muistiot v. 2023 (17.11. mennessä pidetyt kokoukset), liite

- Kevään kirkkoneuvoston kokoukset: 18.1.; 22.2. ; 21.3. ; 25.4. ja 16.5.2024

- Kevään kirkkovaltuuston kokoukset 13.2. ja 30.5.2024

**Esitys** (vs. khra): merkitään tiedoksi.

**Päätös:** merkittiin tiedoksi.

**Muutoksenhaku:**

Tähän päätökseen ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa.

**Toimeenpano:** ei erillistä toimeenpanoa.

245 §

# kokouksen päättäminen ja muutoksenhaku, Liite 25

Virsi 555: 1.

Kokouksen päättäminen klo 19.29.

Muutoksenhaku on liitteenä 25.

Vesa Äärelä

puheenjohtaja, 215–220 ja 222–245 §:t

Antti Kaisto

puheenjohtaja 221 §

Tarja Karppinen

sihteeri, 215–220 ja 222–245 §:t

Anneli Salo

sihteeri 221 §

Pöytäkirja on tarkastettu ja hyväksytty 27.11.2023

Johanna Sankilampi Raija Siniaalto